
GWASANAETHAU LLYFRGELL, GWYBODAETH A CHYMORTH DYSGU MEWN SEFYDLIADAU CYDWEITHREDOL

Bwriad y canllawiau canlynol yw sicrhau bod gan fyfyrwyr sydd wedi cofrestru ar raglenni a gynigir ar y cyd â Phrifysgol Metropolitan Caerdydd neu mewn sefydliadau sy’n ceisio cydweithio â Phrifysgol Metropolitan Caerdydd fynediad at lefel briodol o adnoddau dysgu i gefnogi’r profiad dysgu cyffredinol. Mae’r canllawiau ar ffurf cyfres o ofynion gofynnol ynghyd â llunio cynllun datblygu ac y dylid cyfeirio at y ddwy elfen yn y ddogfen gyflwyno.

Mae’r gofynion sylfaenol yn rhestru nifer o wasanaethau a chyfleusterau y dylai sefydliadau sy’n ceisio cydweithio â’r Brifysgol eu cael ar waith (neu o leiaf nodi ymrwymiad y bydd y gofynion sylfaenol yn cael eu bodloni o fewn blwyddyn gyntaf y cynllun) er mwyn i’r dilysu fynd rhagddo. Mae’r ail gam yn cynnwys cynllun datblygu, i’w weithredu gan sefydliad yn ystod tair blynedd gyntaf o weithrediad cynllun ac i’w gyflawni gan yr Adolygiad Cyfnodol o’r Bartneriaeth. Dylai’r gofynion sylfaenol sicrhau bod sefydliadau’n bodloni isafswm trothwy ond o ystyried yr amrywiaeth eang o sefydliadau sy’n ceisio cydweithio â’r Brifysgol, bydd y cynllun datblygu yn adlewyrchu’r amgylchiadau lleol. Gobeithio y bydd y canllawiau yn annog sefydliadau i roi pwyslais ar ddarparu mynediad ehangach at adnoddau dysgu i’r holl fyfyrwyr a staff, yn hytrach na dim ond annog sefydliadau i brynu swmp o lyfrau.

Mae’n werth cofio y bydd myfyrwyr yn cael mynediad at amrywiaeth eang o ddeunyddiau ar-lein gan y Brifysgol, er y bydd y testunau sydd ar gael yn dibynnu ar drefniadau trwydded cyhoeddwyr penodol.

Mae holiadur (ynghlwm) wedi’i gynhyrchu ar gyfer aelodau paneli Cymeradwyo a phaneli Adolygiad Cyfnodol o Bartneriaeth ac ar gyfer Cymedrolwyr/Tiwtoriaid Cyswllt, fel y gall aseswyr werthuso adnoddau llyfrgell a TG a chynlluniau datblygu presennol sefydliadau. Y bwriad yw bod yr wybodaeth sylfaenol yn cael ei darparu gan staff yn y sefydliad, a bod yr wybodaeth hon wedyn yn cael ei gwirio gan asesydd/Cymedrolwr/Tiwtor Cyswllt.

Gofynion Sylfaenol

Darpariaeth llyfrgell

· A oes ardal bwrpasol, o faint addas, ar gyfer gwasanaethau llyfrgell? A yw mynediad i’r llyfrgell ar gael ar adegau sy’n gyfleus i’r myfyrwyr, ac yn ychwanegol at amseroedd addysgu?

· A yw’r holl destunau craidd a chyfnodolion sydd wedi’u nodi ar restrau darllen modiwlau yn cael eu darparu fel casgliad craidd yn y llyfrgell neu ar gael ar-lein? Gall aseswyr fod yn fodlon os oes trefniadau amgen ar waith, e.e. os yw’n ofynnol i fyfyrwyr brynu testunau craidd neu pan fydd y sefydliad yn darparu pob testun o’r fath i fyfyrwyr.

· A fydd casgliad o daflenni a ddarperir i fyfyrwyr yn ystod eu hastudiaethau yn cael ei gadw mewn man canolog, yn llyfrgell y sefydliad (yn amodol ar y deddfau hawlfraint sy’n ymwneud â’r wlad dan sylw)? Dylai’r casgliad fod ar gael i’w archwilio gan y Cymedrolwr/Tiwtor Cyswllt yn ystod ei ymweliadau â’r sefydliad. 

· A fydd y sefydliad yn dynodi unigolyn i reoli’r llyfrgell, ac i fod yn gyfrifol am ddatblygu’r adnodd? Os oes, pwy yw’r unigolyn hwnnw a’i statws? I bwy y mae’n atebol? A fydd y sefydliad yn darparu cymorth i’r person a benodwyd i wella ei allu i reoli a datblygu’r adnodd? A fydd cydlynwyr academaidd rhaglenni cydweithredol yn gyfrifol am gaffael rhestrau o destunau a awgrymir gan y staff addysgu ac am gynghori ar gaffael y testunau hynny?

· A yw tystiolaeth wedi’i darparu o unrhyw drefniadau ffurfiol ar waith os yw adnoddau llyfrgell y sefydliad yn cael eu hategu trwy ddarparu mynediad i lyfrgelloedd lleol eraill (e.e. cyhoeddus, Prifysgol, busnes)? Efallai y bydd angen ymweld â’r llyfrgelloedd cydweithredol, yn enwedig os yw’r sefydliadau wedi nodi llyfrgelloedd o’r fath fel prif ffynhonnell y cyfryw destunau a chyfnodolion.

· Bydd gan fyfyrwyr fynediad at adnoddau electronig yn y Brifysgol, ond a yw’r sefydliad yn derbyn cyngor ac yn archwilio cysylltiadau â’r adran gwasanaethau dysgu a gwybodaeth yn y Brifysgol neu gyda’r Ysgol berthnasol?

· A yw myfyrwyr yn cael eu cyflwyno i gyfleusterau llyfrgell (gan gynnwys adnoddau electronig) fel rhan o gwrs sefydlu?

Darpariaeth TGCh

· A oes ardal bwrpasol, o faint addas, ar gyfer gwasanaethau TGCh? A yw mynediad i’r cyfleusterau TG ar gael yn rhwydd yn ystod oriau agor y sefydliad?

· A oes nifer foddhaol o weithfannau TG yn cael eu darparu i’w defnyddio gan fyfyrwyr? Dylid nodi’r nifer yn y ddogfen gyflwyno. A yw’r gweithfannau hyn wedi’u rhwydweithio, gydag amrywiaeth o feddalwedd briodol wedi’i ddarparu? A yw’r feddalwedd angenrheidiol i addysgu cyrsiau ar gael? 

· Bydd gan lawer o fyfyrwyr eu cyfrifiaduron personol neu eu gliniaduron eu hunain. Pa drefniadau, os o gwbl, sydd ar waith er mwyn sicrhau mynediad i fyfyrwyr, e.e. mynediad o bell neu rwydweithiau di-wifr?

· A yw’r sefydliad wedi dynodi person sydd â chyfrifoldeb dros reoli’r adnoddau TG, yn ddelfrydol mewn cydweithrediad ag unrhyw bersonau eraill sydd â chyfrifoldebau dynodedig am ddarparu adnoddau dysgu?

· A yw rhestr o’r feddalwedd sy’n benodol i’r cwrs a mathau eraill o feddalwedd a ddarperir at ddefnydd myfyrwyr wedi’i chynnwys fel rhan o’r ddogfennaeth gyflwyno?

· A ddarperir sgiliau a hyfforddiant cychwynnol priodol ym maes TGCh fel rhan o gwrs sefydlu?

Cynllun Datblygu

Dylid cyflwyno cynllun datblygu adnoddau wedi’i gostio’n llawn fel rhan o’r ddogfen gyflwyno a dylai gynnwys y canlynol:

· Cynlluniau ar gyfer datblygu a chynyddu mynediad at gyfleusterau llyfrgell. 

· Cynlluniau ar gyfer adnewyddu ac uwchraddio caledwedd a meddalwedd TGCh.

· Manylion unrhyw gytundebau rhannu adnoddau cydweithredol ychwanegol sydd wedi’u cynllunio, e.e. manylion unrhyw ymweliadau arfaethedig â’r Brifysgol i drafod adnoddau llyfrgell neu TGCh.

· Cynlluniau datblygu staff ar gyfer yr aelod o staff a ddynodwyd i reoli’r llyfrgell ac adnoddau TGCh.

· Cyllideb ar gyfer yr uchod.


Cymhwyso’r Canllawiau a’r Holiadur

Bydd copi o’r canllawiau a’r holiadur cysylltiedig yn cael eu darparu i’r sefydliad sy’n ceisio cydweithio â Phrifysgol Metropolitan Caerdydd/sy’n destun adolygiad. Dylai’r wybodaeth sylfaenol gael ei darparu gan staff yn y sefydliad a dylai fod ar gael i’r Panel o Aseswyr. Dylai un aelod o’r panel dilysu ymgymryd â’r rôl o graffu ar adnoddau dysgu a gwerthuso’r ymatebion a ddarperir fel rhan o’r digwyddiad dilysu, yn dilyn taith o amgylch y cyfleusterau a thrafodaethau gyda’r aelodau perthnasol o staff yn y sefydliad. Yn yr un modd, dylai aelod o banel Adolygiad Cyfnodol o Bartneriaeth ymgymryd â rôl debyg, gan roi sylw dyladwy i gynlluniau datblygu a’u gweithrediad mewn gwirionedd.

Dylai Cymedrolwyr/Tiwtoriaid Cyswllt sicrhau hefyd y tynnir sylw’r Pwyllgor Darpariaeth Gydweithredol at unrhyw faterion sy’n ymwneud ag adnoddau dysgu sy’n deillio o gyfarfodydd gyda staff a myfyrwyr yn y ganolfan gydweithredol drwy’r mecanweithiau adrodd arferol.

Dylid cyflwyno holiaduron wedi’u cwblhau i’r Gyfarwyddiaeth Gwella Ansawdd a bydd yr unigolion perthnasol (e.e. Cymedrolwr/Tiwtor Cyswllt, Pennaeth y Sefydliad) yn cael copïau ohonynt a chymerir y camau dilynol priodol, yn dibynnu ar natur yr ymatebion a ddarperir. Os bydd unrhyw bryderon difrifol yn cael eu codi yn yr holiadur, bydd y mater yn cael ei gyfeirio at Bwyllgor Darpariaeth Gydweithredol y Brifysgol.

Holiadur Sicrhau Ansawdd

Cyflwyniad

Nod yr holiadur hwn yw darparu cofnod cynhwysfawr o wasanaethau llyfrgell, gwybodaeth a chymorth dysgu a ddarperir gan ganolfannau neu mewn canolfannau sy’n ceisio cydweithio neu sydd eisoes mewn partneriaeth gydweithredol â’r Brifysgol.

Dylid cwblhau’r holiadur ar y cyd â staff o’r sefydliad dan sylw a dylai’r ymatebion gael eu gwerthuso gan asesydd yn ystod y digwyddiad dilysu cychwynnol, neu Gymedrolwyr pan fyddant yn ymgymryd â’u hymweliadau cyfnodol â’r canolfannau/sefydliadau, neu Baneli Adolygu Partneriaethau Cyfnodol, neu eu gwerthuso mewn unrhyw ddigwyddiad priodol arall, fel ymweliad adolygu arbennig. Dylid ei ddefnyddio hefyd os yw materion sy’n ymwneud â’r gwasanaethau hyn wedi bod yn destun trafodaethau penodol rhwng y Brifysgol a’r sefydliad cydweithredol, a phan ofynnwyd am weithredu. 

Mae eisoes yn ofynnol i sefydliadau sy’n ceisio cydweithio â’r Brifysgol ddarparu datganiad polisi cychwynnol sy’n ymwneud â gwasanaethau a chyfleusterau llyfrgell, gwybodaeth a chymorth dysgu, ynghyd â chynllun datblygu strategol. Mae dogfennau Adolygiadau Rhaglenni Blynyddol ac Adolygiadau Partneriaethau Cyfnodol hefyd yn gofyn am sylwadau ac adroddiadau ar wasanaethau llyfrgell a gwybodaeth. Mae’r holiadur hwn i’w ddefnyddio ar y cyd ag adroddiadau o’r fath fel rhan o fecanweithiau sicrhau ansawdd parhaus y Brifysgol, ac fel rhan o’r broses barhaus o fonitro ansawdd a safonau’r ddarpariaeth mewn canolfannau cydweithredol.

Derbynnir ei bod yn anodd dylunio holiadur a fydd yn cynnwys pob mater llyfrgell a chymorth dysgu ym mhob cyd-destun, yn enwedig o ystyried yr amrywiaeth eang o feysydd pwnc a lleoliadau daearyddol lle cynigir rhaglenni cydweithredol. Anogir Aseswyr/Cymedrolwyr/Tiwtoriaid Cyswllt i arfer eu disgresiwn a’u crebwyll wrth farnu ansawdd yr adnoddau a’r wybodaeth a ddarperir yn yr holiadur. Byddwch yn dod ar draws gwahanol safonau ac agweddau ac arferion diwylliannol a thraddodiadol, ond prif ffocws y Brifysgol yw gwella a datblygu adnoddau, cyfleusterau a gwasanaethau er mwyn sicrhau bod safon ofynnol a derbyniol i fyfyrwyr ar raglenni cydweithredol y Brifysgol ar waith. 

Mae eich sylwadau a’ch barn ar y mater pwysig hwn yn werthfawr iawn; gwnewch bob ymdrech i gwblhau’r holiaduron mewn modd cynhwysfawr – mae eich sylwadau ansoddol yr un mor bwysig â’r data meintiol a ddarperir gan y sefydliadau. Bydd yr holiaduron yn destun craffu fel rhan o’r prosesau monitro rheolaidd a gynhelir gan y Brifysgol a bydd unrhyw gamau dilynol angenrheidiol yn cael eu cymryd. Bydd unrhyw faterion o bryder arbennig a nodir yn yr holiaduron yn cael eu hadrodd i Bwyllgor Darpariaeth Gydweithredol y Brifysgol.

Mae’r Brifysgol yn ddiolchgar iawn am eich cefnogaeth yn y gwaith hwn.

									Ionawr 2016



ENW’R ASESYDD/CYMEDROLWR/TIWTOR CYSWLLT:


1.	GWYBODAETH GYFFREDINOL

I’w gwblhau gan y sefydliad


	Enw’r sefydliad (dylid cwblhau holiadur ar gyfer pob sefydliad cydweithredol a, phryd bynnag y bo hynny’n bosibl, ar gyfer pob canolfan lle mae cynllun astudio i’w gyflwyno, os oes mwy nag un):




	Cyfanswm nifer y myfyrwyr cofrestredig yn y sefydliad:
	Cyfanswm nifer y myfyrwyr sydd wedi cofrestru ar raglenni cydweithredol Prifysgol Metropolitan Caerdydd:



	Math o gynllun(iau) (e.e. Baglor, gradd Meistr, llawn amser, rhan-amser):






I’w gwblhau gan yr Asesydd/Cymedrolwr/Tiwtor Cyswllt


	A yw’r sefydliad wedi cyflwyno Cynllun Datblygu ar gyfer ei adnoddau llyfrgell, gwybodaeth a chymorth dysgu?
	Os ydy, a yw hwn yn gynllun digonol mewn perthynas â’r hyn rydych wedi’i arsylwi yn y sefydliad yn eich barn chi?


	Sylwadau:











	Yn eich barn chi, a yw’r cyfleusterau a’r gwasanaethau rydych wedi’u gweld yn cyfateb i’r rhai a nodir yn nogfennaeth gyflwyno’r ganolfan/sefydliad, adroddiadau blynyddol y rhaglen flynyddol ac ati?:



	Os na, ymhelaethwch isod:


	Sylwadau ychwanegol, os oes angen:














2         CYFLEUSTERAU LLYFRGELL


I’w gwblhau gan y sefydliad

	Disgrifiwch yn fyr y cyfleusterau llyfrgell (lleoliad, natur llety, hygyrchedd yn y sefydliad/canolfan, natur a chyflwr y casgliadau, nifer y cylchgronau, cyfnodolion (gan gynnwys ar-lein) ac ati):






	Rhowch fanylion oriau agor y llyfrgell:



	Rhestrwch hawliau staff addysgu a myfyrwyr (mynediad, hawliau benthyg, copïo, cyfrifon argraffu ac ati):

Staff Addysgu:


Myfyrwyr:


	Disgrifiwch pwy sy’n rheoli ac yn goruchwylio’r gwasanaethau a chyfleusterau llyfrgell (rhestrwch deitl swydd, nodwch y rheolwr llinell, cymwysterau ac ati):











I’w gwblhau gan yr Asesydd/Cymedrolwr/Tiwtor Cyswllt


	Yn eich barn chi, a yw nifer ac amrywiaeth y deunyddiau yn y llyfrgell (llyfrau, cyfnodolion, deunydd cyfeirio, deunyddiau dysgu eraill, gan gynnwys y rhai a gynhyrchir gan staff addysgu neu eraill yn fewnol) yn ddigonol er mwyn diwallu anghenion y staff sy’n addysgu rhaglenni cydweithredol Prifysgol Metropolitan Caerdydd ac anghenion myfyrwyr sy’n dilyn y rhaglenni hynny?:




	Os na, rhowch sylwadau os gwelwch yn dda:








	Nodwch unrhyw agweddau penodol ar y ddarpariaeth y dylid eu gwella:






	A yw’r gwelliannau hyn (ticiwch os gwelwch yn dda):

yn hanfodol ac yn rhai brys?	                                                                 
yn angenrheidiol, ac y dylid eu cyflwyno’n raddol o fewn ___ mlynedd?	
yn ddymunol, a dylai’r ganolfan/sefydliad eu hystyried?                              





3     CYFLEUSTERAU TGCh

I’w gwblhau gan y sefydliad

	Disgrifiwch yn fyr y cyfleusterau TGCh sydd ar waith (nifer a digonolrwydd y cyfrifiaduron personol, cyfleusterau rhwydweithio, amrywiaeth y meddalwedd a pherifferolion a chyfarpar arall ac ati):








	Rhowch fanylion oriau agor (ac unrhyw gyfyngiadau) y cyfleusterau TGCh:




	Pwy sy’n gyfrifol am reoli a goruchwylio’r gwasanaethau a’r cyfleusterau TGCh (rhestrwch deitl swydd, nodwch y rheolwr llinell, cymwysterau ac ati):








I’w gwblhau gan yr Asesydd/Cymedrolwr/Tiwtor Cyswllt


	Yn eich barn chi, a yw’r cyfleusterau TGCh a ddarperir (caledwedd, meddalwedd, perifferolion, mynediad i’r Rhyngrwyd a deunyddiau dysgu sy’n seiliedig ar dechnoleg) yn ddigonol er mwyn diwallu anghenion y staff sy’n addysgu rhaglenni cydweithredol Prifysgol Metropolitan Caerdydd ac anghenion y myfyrwyr sy’n dilyn y rhaglenni hynny?



	Os na, rhowch sylwadau os gwelwch yn dda:







	Nodwch unrhyw agweddau penodol ar y ddarpariaeth y dylid eu gwella:





	A yw’r gwelliannau hyn (ticiwch os gwelwch yn dda):

yn hanfodol ac yn rhai brys?	                                                                  
yn angenrheidiol ac y dylid eu cyflwyno’n raddol o fewn ___ mlynedd?	  
	yn ddymunol, a dylid eu hystyried gan y ganolfan/sefydliad?                       





4.	RHEOLI’R CYFLEUSTERAU LLYFRGELL A TGCH


I’w gwblhau gan y Sefydliad


	Amlinellwch y mecanweithiau sydd ar waith i staff addysgu wneud eu gofynion ar gyfer cyfleusterau llyfrgell a TGCh yn hysbys:





	Disgrifiwch sut mae materion sy’n ymwneud â chyfleusterau llyfrgell a TGCh yn cael eu cynnwys mewn adolygiadau o’r cwrs ac mewn gweithdrefnau adborth a gwerthuso myfyrwyr:









	Ar wahân i’r bobl a grybwyllir yn 2 a 3 uchod, pwy sydd â chyfrifoldeb cyffredinol/strategol am gyfleusterau llyfrgell a TGCh yn y sefydliad?




	A yw’r person hwnnw, a/neu’r unigolion sy’n gyfrifol am reoli’r gwasanaethau o ddydd i ddydd, yn ymwneud â phwyllgorau a phrosesau allweddol ar gyfer gwneud penderfyniadau academaidd?







Sylwadau’r Asesydd/Cymedrolwr/Tiwtor Cyswllt ynglŷn â’r uchod:


	










5.	SEFYDLU A HYFFORDDIANT

I’w gwblhau gan y sefydliad


	Disgrifiwch yn fyr y modd y mae myfyrwyr yn cael eu cyflwyno i’r cyfleusterau a gwasanaethau llyfrgell a TGCh:





	Disgrifiwch unrhyw ganllawiau neu hyfforddiant ychwanegol a roddir i fyfyrwyr mewn sgiliau ceisio gwybodaeth neu drin gwybodaeth a TGCh yn ystod eu hastudiaethau:





	Disgrifiwch sut y bydd myfyrwyr a staff yn cael eu cyflwyno i adnoddau ar-lein Prifysgolion Metropolitan Caerdydd (gan gynnwys cyfnodolion electronig a Moodle) ac yn cael mynediad atynt:









Sylwadau’r Asesydd/Cymedrolwr/Tiwtor Cyswllt ynglŷn â’r uchod:

	













6. CYFLEUSTERAU ERAILL NEU DREFNIADAU AMGEN

I’w gwblhau gan y sefydliad


	Disgrifiwch unrhyw drefniadau ychwanegol neu amgen i ddarparu cyfleusterau llyfrgell, gwybodaeth a chymorth dysgu neu ychwanegu atynt (e.e. trefniadau mynediad/defnydd y cytunwyd arnynt ar gyfer staff/myfyrwyr gyda llyfrgelloedd cyhoeddus, academaidd neu fasnachol eraill a chyfleusterau TGCh yn y lleoliad neu’n agos ato, cytundebau ffafriol ar gyfer prynu caledwedd gyda chyflenwyr penodol, benthyca caledwedd ac ati):





	A yw’r trefniadau hyn ar sail gontractiol ffurfiol?



	Disgrifiwch unrhyw drefniadau (ffurfiol neu anffurfiol) a wnaed gydag Ysgol y Cymedrolwr/Tiwtor Cyswllt neu wasanaethau canolog y Brifysgol yng nghyd-destun cynllunio a darparu gwasanaethau llyfrgell, gwybodaeth a chymorth dysgu:






	Disgrifiwch unrhyw fathau eraill o weithgarwch cydweithredol rhwng y ganolfan/sefydliad ac eraill wrth ddarparu gwasanaethau gwybodaeth, llyfrgell a chymorth dysgu:











Sylwadau’r Asesydd/Cymedrolwr/Tiwtor Cyswllt ynglŷn â’r uchod:

	










7. SYLWADAU YCHWANEGOL

I’w gwblhau gan yr Asesydd/Cymedrolwr/Tiwtor Cyswllt

	Ychwanegwch isod unrhyw sylw arall sy’n ymwneud â gwasanaethau llyfrgell, gwybodaeth a chymorth dysgu yn y ganolfan/sefydliad nad yw wedi bod yn bosibl ei gynnwys uchod.




















Llofnodwyd (Asesydd/Cymedrolwr/Tiwtor Cyswllt):


Dyddiad:






[Fersiwn 2: Ionawr 2016]

